Akka tamedyazt tcuba adlis ideg xeznen deg-s cfawat n uɣref, d ineḍruyen yedder deg yal tallit iɛeddan fell-as. Mammeri yenna : « tamedyazt n ṭṭrad neɣ n tsertit, tamigt n uɣref s lekmal-is, xelḍen deg tudert-is, mačči alamma yella d amedyaz ara yebnu asefru, asefru yettlal-d s wazal yesɛa uneḍruy-nni. 84» .Ɣef waya iserdaden seg zik n zik rran lwelha-nsen ɣer tmedyazt, imi ur tt-id-mgiren ara i cbaḥa d tsukla- ines, maca walan-tt d lemri yesfan deg ttwalin timetti s ssfa, axemmem, ihulfan, tamuɣli-ines.